उधर समाजवादी छात्र सभा ने अन्नू प्रसाद को अध्यक्ष पद का उम्मीदवार बना दिया। वह अम्बेडकरवादी छात्र सभा से जुड़ी हुई हैं। अन्नू प्रसाद को समाजवादी छात्र सभा का प्रत्याशी बनाए जाने के बावजूद इसी संगठन से इन्द्रेश यादव भी अध्यक्ष पद के लिए चुनाव लड़ रहे थे लेकिन नाटकीय तरीके से उन्होंने अन्नू प्रसाद के समर्थन की घोषणा कर दी। वह पर्चा वापसी के दिन रहस्यमय तरीके से गायब हो गए थे। उनके समर्थकों ने अपहरण की आशंका जताते हुए पुलिस को सूचना भी दे दी लेकिन वह शाम को सपा कार्यालय में दिखे और जिलाध्यक्ष की उपस्थिति में अन्नू प्रसाद के समर्थन की घोषणा कर दी। उन्होंने बताया कि उनका अपहरण नहीं हुआ था बल्कि वह पूर्व मुख्यमंत्री अखिलेश यादव से मिलने गए थे।